**Դասախոսի իրավունքները և պարտականությունները**

1. **Պարտականություններ**

**Դասախոսը՝**

* 1. ուսուցումը իրականացնում է կրթական պետական չափորոշիչներին համապատասխան,
  2. կիրառում է դասավանդման առավել արդյունավետ մեթոդները, միջոցներն ու ձևերը,
  3. նպաստում է ուսանողների մասնագիտական ունակությունների ձևավորմանը, վերջիններիս կողմից անհրաժեշտ տեսական և կիրառական գիտելիքների ավելի լավ յուրացմանը, ինչպես նաև վերլուծական հմտությունների ձևավորմանը նպաստող մանկավարժական նոր տեխնոլոգիաների ներդրմանը,
  4. մասնակցում է կրթական ծրագրերի մշակմանը,
  5. մշակում է առարկայական ծրագրեր և կիրառում դրանք ուսումնական պլանին և ժամանակացույցին համապատասխան,
  6. վարում է դասախոսություններ, անցկացնում գործնական պարապմունքներ, սեմինարներ, գործնական խաղեր, թեսթավորումներ,
  7. ընդունում և ստուգում է կուրսային աշխատանքներ, ռեֆերատներ, ստուգողական աշխատանքներ, դիպլոմային ավարտական աշխատանքները, մագիոստրոսական թեզեր,
  8. ընդունում է ստուգարքներ և քննություններ (այդ թվում միջանկյալ),
  9. պլանավորում և ղեկավարում է ուսանողների ինքնուրույն աշխատանքները,
  10. ուսանողների հետ իրականացնում է հայրենասիրական և դաստիարակչական աշխատանքներ
  11. ուսանողների հետ անցկացնում է կոնսուլտացիաներ /խորհրդատվություն/,
  12. մասնակցում է ամբիոնի նիստերին և ուսումնամեթոդական գործունեության այլ միջոցառումներին,
  13. կատարելագործում է մասնագիտական որակավորումը, մանկավարժական վարպետությունը և գործնական փորձը,
  14. հարգում է ուսանողների իրավունքներն ու ազատությունները, նրանց արժանապատվությունը,
  15. տեղեկացնում է ամբիոնի վարիչին, դեկանին` հարգելի պատճառներով աշխատանքային պայմանագրով նախատեսված պարտավորությունների կատարման անհնարինության մասին,
  16. հոգածությամբ է վերաբերվում Համալսարանի հոգևոր և նյութական արժեքներին,
  17. պահպանում է Համալսարանի ներքին կարգապահական կանոնները և էթիկայի նորմերը,
  18. կատարում է ռետորի, պրոռեկտորի և ամբիոնի հանձնարարությունները:

1. **Իրավունքները**

Դասախոսն իրավունք ունի.

* 1. մասնակցել Համալսարանին վերաբերող հարցերի քննարկմանը և լուծմանը,
  2. օգտվել գրադարանների տեղեկատվական պահոցների, ուսումնական և գիտական ստորաբաժանումների, ինչպես նաև սոցիալ-կենցաղային, բուժա­կան և կառուցված­քային այլ ստորաբաժանումների ծառայություններից,
  3. ընտրել և ընտրվել Համալսարանի համապատասխան պաշտոններում և մարմիններում,
  4. ընտրել դասավանդման այնպիսի մեթոդներ ու միջոցներ, որոնք ապահովում են ուսումնական գործընթացի բարձր որակ,
  5. ունենալ կազմակերպական և նյութատեխնիկական պայմաններ մասնագիտական գործունեության իրականացման համար,
  6. օրենքով սահմանված կարգով բողոքարկել ղեկավարության հրամանները և կարգադրու­թյունները:

1. **Պատասխանատվություն**

Դասախոսը ՀՀ օրենսդրությանը համապատասխան պատասխանատվություն է կրում՝

* 1. Համալսարանի ղեկավարության հանձնարարությունները, ինչպես նաև սույն պաշտոնի անձնագրով իրեն վերապահված պարտականությունները չկատարելու կամ ոչ պատշաճ որակով կատարելու համար,
  2. իրեն վերապահված լիազորությունների չկատարման, ոչ պատշաճ կատարման կամ վերազանցման համար,
  3. իր պարտականությունների կատարման ընթացքում թույլ տված իրավախախտումների համար,
  4. իր գործունեության կամ անգործության արդյունքում Համալսարանին նյութական վնաս պատճառելու համար: